section_heading: Povijest
paragraph_text: Korijen Uskrs festa seže potkraj 1960-ih. Članovi grupe Quo vadis: vlč. Franjo Jurak te dr. Josip Ladika, pokrenuli su Smotru glazbenog stvaralaštva mladih KATOM (skraćenica od Katolička omladina). Godine 1969. i 1970. smotra je bila održavana u zagrebačkoj crkvi sv. Marka Križevčanina. Sudionici su bili iz zajednica mladih i tada vrlo popularnih vokalno-istrumentalnih sastava: Quo vadis, Žeteoci, Prijatelji, Kristofori, Jordan, zagrebački Veritas i Kare (katoličke redovnice), te poznati kantautor Ivica Percl.